kardosdrur/scandi-wiki huggingface dataset:
Den Sødringske Opmuntringspræmie

Den Sødringske Opmuntringspræmie er en dansk pris for landskabsmalere, indstiftet af Frederik Sødring.

Med sin hustru fik han en ret betydelig medgift, der satte ham i stand til ved sin død, 18. april 1862, at efterlade Kunstakademiet 30000 Rigsdaler, af hvis renter 200 kr. som "den Sødringske Opmuntringspræmie" ved hvert års Charlottenborgudstilling tildeles en yngre landskabsmaler; de øvrige renter anvendes til understøttelse af ældre landskabsmalere og deres enker og uddeles på livstid.

Prismodtagere 

 1865: C.F. Aagaard (for Efterårsmorgen i Dyrehaven)
 1867: Harald Foss
 1870: Godfred Christensen
 1871: Christian Zacho
 1872: Nilaus Fristrup (for Fra Strandmølleåen)
 1873: A. Thorenfeld (for Parti fra Hobro Fjord)
 1874: Johannes Boesen (for Eftermiddag i juni) 
 1875: Thorvald Niss
 1877: Viggo Pedersen (for Uden for et bryggers)
 1878: Hans Fischer (for I løvspringstiden)
 1879: Joakim Skovgaard (for Septemberaften på en eng, bygevejr)
 1880: Carl Møller (for Juni formiddag ved en stente)
 1881: Ludvig Kabell
 1882: Niels Skovgaard (for En træskomager i en ellemose)
 1884: Henrik Jespersen
 1886: Sigvard Marius Hansen  (for  Eftermiddagsol, skånsk vinterlandskab)
 1888: Ole Pedersen (for Fra en hedemark)
 1889: Adolph Larsen
 1892: Carl Milton Jensen (for Solskinsdag i udspringstiden)
 1893: Marcus Fritz (for Det indre af en skov med gamle træer)
 1895: Pauline Thomsen (for En november aften)
 1897: J.C. Schlichtkrull (for Landskab fra Vendsyssel)
 1900: Lorenz V. Hinrichsen (for Gråvejr)
 1901: Emma Meyer
 1902: Aksel M. Lassen
 1903: Gerhard Blom (for Dalen. Motiv fra Sandbjerg)
 1905: Johannes Wilhjelm
 1910: Svend Hammershøi
 1911: Helvig Kinch (for Højsommer på de fynske enge)
 1926: Sophie Pedersen (for Landskab fra Sydfrankrig)                                                                                                                                                         
 1928 Petri Gissel (for Vinter)
 1931 Lauritz Hartz
 1935 Otto Larsen (for Landskab, aftenstemning)
 1941 Otto Larsen (igen, for Regn i høsten)
 1943 Harald Essendrop (for Landskab ved fjorden. Enø)

Kilder 
 Kunstindeks Danmark 

Etableret i 1862
Sødringske Opmuntringspræmie
Det Kongelige Akademi for de Skønne Kunster
Karl Julius Jensen

Karl Julius Jensen kaldtes populært "Sorte Carl" og "Skovkungen" (1. Januar 1888 i København- 31. oktober 1965 i København) var en dansk snedker atlet medlem af AIK 95 i København og deltog i terrænløbet ved OL 1912 i Stockholm og genemførte ikke individuelt og nummer fem i holdkonkurrencen. Han vandt fem danske mesterskaber. Han vandt Fortunløbet 1910 og 1912.

Danske mesterskaber 
  1912 1500 meter ?
  1911 1500 meter 4:27.4
  1911 5000 meter 16:29.4
  1911 10.000 meter 35:25.0
  1910 1500 meter 4:25.6
  1910 5000 meter 16:55.0
  1909 1 dansk mil 25:30.8

Danske rekorder 
 1500 meter: 4,22,4 1909
 3000 meter: 9,29,4 1909
 5000 meter: 16,26,0 1909
 20km: 1,14,37,0 1909

Eksterne henvisninger 
 Karl Julius Jensen Biography and Statistics – Olympics at Sports-Reference.com 
 DAF i tal Carl Jensen (sammenblandet med flere med navnet Carl Jensen)
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Mellemdistanceløbere fra Danmark
Danske OL-deltagere i atletik
Atleter fra AIK 95
Personer fra København
Deltagere for Danmark ved sommer-OL 1912
Langdistanceløbere fra Danmark
Argentinas fodboldforbund

Asociación del Fútbol Argentino, (AFA), er det argentinske fodboldforbund, der hører hjemme i Buenos Aires. Forbundet blev dannet i 1893 i Buenos Aires. Det tilmeldte sig det internationale fodboldforbund FIFA i 1912 og det sydamerikanske fodboldforbund CONMEBOL i 1916. Forbundet har ansvaret for den argentinske fodboldliga og Argentinas fodboldlandshold. Det arrangerer også amatørligaer og Futsal.

Eksterne henvisninger 
 Forbundets hjemmeside 

Fodboldforbund
Nationale fodboldforbund
Etableret i 1893
Svend Aage Frederiksen

Svend Aage Frederiksen (5. april 1920 i Bogense – 16. juni 1999) var en dansk atlet som var medlem af Nyborg Gymnastik- og Idrætsforening. Han deltog i hammerkast på OL 1948, hvor han blev nummer ti på 50,07. To år efter blev han nummer syv på EM med 50,01. Han vandt syv danske mesterskaber i hammerkast og et i vægtkast

Internationale mesterskaber 
 1950 EM Hammerkast nummer 7 50,01
 1948 OL Hammerkast nummer 10 50,07

Danske mesterskaber 
   1960  Vægtkast   16,16
   1959  Hammerkast   55,00
   1959  Vægtkast   16,21
   1958  Vægtkast   15,77
   1957  Hammerkast   55,19
   1957  Vægtkast   16,11
   1956  Hammerkast   54,89
   1956  Vægtkast   15,88
   1955  Hammerkast   51,23
   1955  Vægtkast   15,64
   1954  Hammerkast   50,64
   1953  Hammerkast   54,31
   1953  Vægtkast   16,48
   1952  Vægtkast   16,15
   1952  Hammerkast   52,73  PI
   1951  Hammerkast   53,12
   1951  Vægtkast   15,77
   1950  Hammerkast   53,10
   1949  Hammerkast   52,34
   1948  Hammerkast   52,28
   1947  Hammerkast   48,46
   1946  Hammerkast   47,75
   1945  Hammerkast   49,69
   1945  110 meter hæk   16.4
   1944  Hammerkast   47,02
   1944  110 meter hæk   16.3

Personlig rekord 
 Hammerkast: 56,11 København 27. juni 1957

Eksterne henvisninger 
 DAF i tal – Svend Aage Frederiksen 
 

Danske OL-deltagere i atletik
Atleter fra Nyborg GIF
Personer fra Bogense
Hammerkastere fra Danmark
Deltagere for Danmark ved sommer-OL 1908
Toustrup Mark

Toustrup Mark (Tovstrup Mark) er en bebyggelse og navnet på et bofællesskab beliggende imellem Silkeborg og Aarhus i Østjylland, ejet af Andelsforeningen A-70. Foreningen blev stiftet i 1970 på Thylejren af to fraktioner – Københavnergruppen og en flok lærere fra Århus Friskole. I 1971 købte foreningen de nuværende ejendommen af den daværende ejer. Den daværende ejer havde købt ejendommen af Låsby-Svendsen, men kunne ikke få det til at løbe rundt, da de lejeindtægter, som Låsby-Svendsen havde stillet ham i udsigt, ikke kom ind. Dette skyldtes bl.a. at kommunen ikke kunne godkende boligerne som egnede til beboelse og derfor ikke kunne give boligstøtte til lejerne.

Toustrup Mark er et lille bysamfund, hvori et bofællesskab er etableret. Bofællesskabet er kun en lille del af bysamfundet Toustrup Mark. Der bor altså andre i Toustrup Mark end de der er tilsluttet bofællesskabet, som har navngivet sig efter byen Toustrup Mark.

I dag bor der imellem 60 og 80 personer fordelt på 25 lejligheder.

Flere kendte er opvokset, har boet på eller bor på Toustrup Mark heriblandt medlemmer af Splask, Klondyke, Michael Learns to Rock, Tøsedrengene, Mek Pek, Venter på far, GNAGS, Western Stars, Booty Cologne, Sorten Muld og Lost Kids.

Referencer 
 

Lokaliteter i Silkeborg Kommune
Beboelsesbygninger i Danmark
HEG - Himmerlands Erhvervs- og Gymnasieuddannelser

HEG - Himmerlands Erhvervs- og Gymnasieuddannelser (indtil 2020 Erhvervsskolerne Aars) er en institution med uddannelsessteder i Aars og Hobro.

Uddannelser på Erhvervsskolerne Aars

Gymnasiale uddannelser 
 Handelsgymnasium – hhx
 Teknisk gymnasium – htx

Erhvervsuddannelser 
 Teknologi, byggeri og transport
Smed
 Fødevarer, jordbrug og oplevelser
 Ernæringsassistent/-hjælper
 Kontor, handel og forretningsservice
 Salgsassistent
 Handelsassistent
Kontorassistent
 Entreprenør- og landbrugsmaskinuddannelsen

Eksterne henvisninger 

Uddannelsesinstitutioner i Danmark
Himmerland
Christian Eckardt

Christian Frederik Emil Eckardt (2. juli 1832 i København – 28. september 1914 sammesteds) var en dansk maler. 

Eckardt er søn af skomagermester Joachim Frederik Eckardt og Henriette født Gunst. Han kom i malerlære hos malermester Harboe, besøgte som lærling Kunstakademiet (1846--53), hvor han (1851) rykkede op i modelskolen, men konkurrerede ikke om sølvmedaljerne, da han ville være sømaler. Ved privat understøttelse, og egentlig med det mål at uddanne sig til dekorationsmaler, lykkedes det ham at foretage en 3årig rejse til Tyskland og Italien. Efter hjemkomsten 1856 måtte han, for ikke at vende tilbage til håndværket, i førstningen ernære sig ved at retouchere fotografier. Sit første arbejde udstillede han i 1856, men da han var soldat 1857-58, har han først til stadighed udstillet fra 1859, udelukkende sø- og kystbilleder, dels fra hjemmets og Nordeuropas farvande, dels også fra syden. I 1863 og 1871 vandt han den Neuhausenske Præmie, og i 1873-74 fik han derpå Akademiets rejseunderstøttelse for to år. kunstforeningerne i København og Århus samt tombolaen have købt en del af hans arbejder. Eckardt havde tætte forbindelser til Kerteminde, til købmand, J.A. Larsen, far til maleren Johannes Larsen, malede han portrætter af flere af hans skibe. Han blev gift 1. juni 1860 med Sophie Marie Magdalene Bless (1833-1889), også fra Kerteminde. 

Han er begravet på Vestre Kirkegård.

Hæder og priser 
 De Neuhausenske Præmier. 1863, 1871
 Akademiets rejseunderstøttelse 1873-74
 Sødrings Legat livsvarigt fra 1911

Kilder 
 403 (Dansk biografisk Lexikon / IV. Bind. Clemens – Eynden)

Eksterne henvisninger 

 

Malere fra Danmark
Personer fra København
Danskere i 1800-tallet
Marinemalere
Modtagere af De Neuhausenske Præmier
Personer i Dansk Biografisk Leksikon
Danskere i 1900-tallet
William Daniels

William Daniels (født 31. marts 1927) er en amerikansk skuespiller, der har medvirket i en lang række film og tv-serier.

Udvalgte tv-serier 
 McCloud (1973, 1976)
 Knight Rider (stemme) (1982-86)
 Kim Possible (2004)
 Kongen af Queens (2004)
 Billy og Mandy (2005)
 The Closer (2006)
 Boston Legal (2008)
 Greys hvide verden (2012)

Udvalgt filmografi 
 Fagre voksne verden (1969)
 Den Blå Lagune (1980)
 Reds (1981)
 The Benchwarmers (2006)
 Blades of Glory (2007)

Eksterne henvisninger 

 

Skuespillere fra New York
Peter Orry

Peter Orry (født 25. maj 1961) er journalist og ansvarshavende chefredaktør for JydskeVestkysten/Jysk Fynske Medier.

Peter Orry blev uddannet fra Danmarks Journalisthøjskole i 1985 og havde forinden været praktikant på det daværende dagblad Vestkystens redaktion i Haderslev.

Fra slutningen af 1985 og frem til 1998 var han sportsredaktør på først Vestkysten og efter fusionen med Jydske Tidende i 1991 også på JydskeVestkysten. Derefter fungerede han som nyhedsredaktør sammesteds, inden han i 2000 blev udnævnt til journalistisk chefredaktør for avisen.

Blev i 2010 konstitueret som chefredaktør og administrerende direktør for JydskeVestkysten/Syddanske Medier, hvor han efterfulgte Mikael Kamber. Blev samme år fastansat på posten. 

Peter Orry har sideløbende med sit daglige arbejde i mediehuset gennemført uddannelsen som master i redaktionel ledelse på Syddansk Universitet, hvor han tog sin afgangseksamen i 2008.

Privat

Peter Orry bor sammen med sin hustru og parrets to børn i Andrup ved Esbjerg.

Kilder 

Journalister fra Danmark
Chefredaktører fra Danmark
Silamiut

Silamiut er en grønlandsk teatertrup. Truppen har hjemsted i Nuuk på H.J. Rinksvej og har ifølge vedtægterne til formål at producere og opføre teater, medvirke til udvikling af og forståelse for Inuit-kulturen samt udbrede kendskabet til Grønlands kulturelle liv og udvikling. Teatret arbejder med et bredt udvalg af dramatiske udtryk.

Silamiut har en bestyrelse på 5-7 personer, som ansætter truppens teaterchef. Bestyrelsen er desuden ansvarlig for økonomien, som er baseret på offentlig driftsstøtte og fondsmidler.

Blandt truppens opsætninger er Gamle Kuaanias Fortælling, Lille hare, Fortæl mig og Springet. Truppen har også opført Shakespeares Macbeth på grønlandsk samt Gi' mi tiggum om Grønland under Anden Verdenskrig.

Silamiut er grundlagt 24. november 1984 og fejrede de første 25 år med en opførelse af Karius og Baktus i Katuaq. Teatrets to turnéer med denne forestilling i Grønland har modtaget støtte fra tips- og lottomidlerne.

Silamiut har været foreslået som nationalteater for Grønland, men den grønlandske teaterlov blev ikke gennemført, fordi der ikke var penge til den nødvendige merbevilling.

Noter 

Kultur i Grønland
Etableret i 1974
Teater i Danmark
Henning Vilén

Henning Vilén (født 4. marts 1940) er en dansk sanger, sanglærer og organist.

Han debuterede i 1974 med Marias øjne og fik året efter sit gennembrud med Elefantsangen. Gennem årene har han optrådt ved byfester og revyer, ligesom han har medvirket i Dansk Melodi Grand Prix.

Han har indspillet mere end 150 titler og har desuden været pladeproducent.

Diskografi 
 Telefonen (1976)
 Jul Med Henning Vilén (1976)
 Elefantsangen (1977)
 Henning Vilén Synger Julen Ind (1977)
 En På Harmonikassen Med Henning Vilén Og Hans Besætning (1977)
 I Skovens Dybe Stille Ro (1978)
 Jul Med Familien (1980)

Eksterne henvisninger 
 dr.dk
 
 

Sangere fra Danmark
Deltagere ved Dansk Melodi Grand Prix 1980
Man binder os på mund og hånd

"Man binder os på mund og hånd" er en dansk sang skrevet i 1940 til revyen Dyveke. Sangen, der har tekst af Poul Henningsen (PH) og musik af Kai Normann Andersen, blev fremført af Liva Weel.

Sangteksten 
Dyveke blev til i perioden umiddelbart inden den tyske besættelse af Danmark; faktisk var prøverne til forestillingen begyndt dagen forinden, 8. april 1940. Poul Henningsen havde skrevet en tekst med titlen "Det gælder kærlighed og krig" med en anti-nazistisk tekst.

Da Danmark var blevet besat, blev der straks indført censur, og teksterne til revyen måtte indleveres til godkendelse. Det gik så hårdt ud over "Det gælder kærlighed og krig", at PH var nødt til at skrive en helt ny tekst. Det blev "Man binder os på mund og hånd", som var anderledes subtil. Første vers handlede nu om erotik, andet om ægteskab, mens tredje vers handlede om fædrelandskærlighed på en måde, den tyske censur ikke rigtig kunne indvende noget imod, og teksten blev nu godkendt. Publikum forstod dog godt det dybere lag i teksten, og PH har selv fortalt, at der var andægtig tavshed, ikke mindst mens Liva Weel sang dette vers.

Henningsen dæmpede efterfølgende sin tone lidt mod nazismen, men besættelsesmagten holdt godt øje med hans skriverier, og i 1943 valgte han at flygte til  Sverige, hvor han opholdt sig resten af krigen.

Melodi 
Kai Normann Andersens melodi er en tango, hvilket måske er en smule usædvanligt til en revy. Samtidig har journalisten og forfatteren Hans Skaarup beskrevet melodien som "vemodig og opløftende som en uofficiel nationalmelodi." Melodien til "Man binder os på mund og hånd" er en af de 12 Andersen-sange, der kom med i kulturkanonen.

Eftermæle og andre versioner  
"Man binder os på mund og hånd" blev i 1989 optaget i Højskolesangbogen, og i 2004 fik gruppen Outlandish et hit med en moderne fortolkning af sangen i en teksttro udgave med en nyskrevet melodi.

Sangen er endvidere indspillet af Stine Stengade i 2007 på albummet Flere Filmhits.

Referencer

Eksterne henvisninger
Teksten til "Gribe efter blanke ting" i Højskolesangbogen

Sange fra Danmark
Sange af Kai Normann Andersen
Kulturkanonen
Højskolesangbogen
Dit hjerte er i fare Andresen

Dit hjerte er i fare Andresen er en dansk vise fra 1936, oprindelig sunget af Osvald Helmuth i Cirkusrevyen. Aage Stentoft skrev musikken og Poul Sørensen teksten.
Visen er bl.a. blevet indspillet af Jacob Haugaard og Bjarne Liller.

Sange fra Danmark
Henrik Pontoppidan (handelsmand)

Henrik (eller Hendrik) Pontoppidan (21. marts 1814 i Rær ved Thisted – 22. februar 1901 i Hamburg) var en dansk grosserer.

Efter at have lært handel i København, Altona og Manchester nedsatte han
sig 1841 som købmand i Hamburg. Her
oparbejdede han en stor, anset vare- og pengeforretning, der stod i tæt forbindelse med
mange danske købmænd; allerede i 1840'erne
benyttede Nationalbanken ham som
kommissionær, og 1851 blev han dansk Generalkonsul.
Endnu mere intim blev hans forbindelse med
Danmark, da han ved dansk hjælp gik frelst ud af handelskrisen 1857. Rundhåndet har han
understøttet danske industrielle, merkantile og
særlig landøkonomiske foretagender. Han ejede
(siden 1867) Constantinsborg ved Aarhus, som han drev op til en mønstergård, og
Høgildgård ved Herning, hvor han beplantede ca.
1.100 ha hede. I forskellige legater skænkede han
over 50.000 Kr. til foreningen af jyske
landboforeninger og desuden store summer til
Hedeselskabet, jyske Landboforeninger, Foreningen for Danmarks Fjerkræavl, der skylder ham sin
oprettelse.

Eksterne henvisninger 
 
 Biografi i Dansk biografisk Lexikon

Danskere i 1800-tallet
Henrik
Godsejere fra Danmark
Konsuler fra Danmark
Kommandører af 1. grad af Dannebrog
Modtagere af Fortjenstmedaljen i guld
Grosserere fra Danmark
Personer i Dansk Biografisk Leksikon
Titte til hinanden

"Titte til hinanden" er en dansk sang fra 1932, sunget af Marguerite Viby og Hans W. Petersen i filmen Skal vi vædde en million?. Musikken er af Kai Normann Andersen og teksten af Børge Müller og Arvid Müller.

Sangteksten 
I filmen spiller Marguerite Viby korpigen Aurora, som generalkonsulens søn Jørgen (Hans Kurt) er forelsket i og vil giftes med. Jørgens far, Godtfred, er imod forbindelsen og forsøger at splitte parret ved at indgå et væddemål med sønnen: Hvis han kan undgå at skændes med Aurora i en måned, kan de to gifte sig og få en million kr, men hvis de skændes, får Godtfred lov til at finde en (mere passende) hustru til Jørgen. Meget af handlingen går derpå med, at Godtfred forsøger at fremprovokere et skænderi.

Aurora opdager nogle af rænkerne og forsøger sig med en modplan: Hun vil gøre Jørgen jaloux, og til at hjælpe med det henter hun pianisten Josias, der også er forelsket i hende. Hun møder ham på landevejen, og i hans bil sætter hun ham med sangen ind i sine planer. Scenen kulminerer med, at den forelskede Josias kører ind i et træ, da sangen er slut. 

Teksten til sangen er en slags dialog, hvor Aurora forklarer Josias om situationen og hans rolle, mens han svarer passende steder, idet man aner, at han håber på mere end blot at være et redskab. Omkvædet beskriver i detaljer, hvordan de to ved at udveksle søde blikke ("titte til hinanden") og give andre tydelige tegn ("og et lille kys måske") skal vække jalousien. Der er to vers på hver ni linjer samt omkvædet på 12 linjer i sangen.

Der findes desuden til sangen en alternativ tekst til versene, som ikke er så direkte relateret til filmen og dens handling, men som er en mere traditionel kærlighedssang.

Melodien 
Kai Normann Andersens melodi til sangen er særdeles munter og kombinerer i omkvædet en lidt hurtig staccato-agtig rytme med mere udtrukne passager, mens han i versene ind imellem bruger synkoper til at give melodien dynamik. I filmen spilles melodien af et fuldt orkester, der også får et pænt mellemspil at boltre sig i.

Melodien til "Titte til hinanden" er en af de 12 Andersen-sange, der er optaget i Kulturkanonen.

Andre versioner 
"Titte til hinanden" er indspillet af andre kunstnere, fx Grethe Sønck og Dario Campeotto, udgivet på albummet 50 stærke danske kitsch hits (2013) samt af Ann-Mette Elten på hendes album Hot Hot (2000) - i begge versioner synges den alternative tekst.

Referencer 

Sange fra Danmark
Sange af Kai Normann Andersen
Kulturkanonen
Ejnar Thorsen

Ejnar Thorsen (19. december 1890 i Skovlund ved Vejen – 10. august 1965 i Harwich, England) var en dansk direktør, ingeniør og civilingeniør. Efter endt studentereksamen i 1910 og en afsluttet uddannelse som cand polyt i 1915, opholdt han sig et par år i USA. Efter hjemkomsten, grundlagde han sammen med civilingeniøren Axel Monberg firmaet Monberg & Thorsen i 1919.

Sønnerne Jens og Niels Thorsen overtog familiefirmaet.

Han er begravet på Hellerup Kirkegård.

Eksterne henvisninger 
 

Ingeniører fra Danmark
Erhvervsfolk fra Danmark
Kommandører af 1. grad af Dannebrog
Medlemmer af Industrirådet
Medlemmer af Akademiet for de Tekniske Videnskaber
Personer i Kraks Blå Bog (afdøde)
Personer i Dansk Biografisk Leksikon
Foreningsformænd fra Danmark
Danskere i 1900-tallet
Personer fra Vejen
Olaf Gynt

Olaf Johannes Gynt (f. Hansen) (11. august 1909 i Kerteminde, død 30. januar 1973 i Gentofte) var en dansk digter.

Han debuterede med et lille digt i Kjerteminde Avis i 1917 og skrev - til kritikens jubel - sine første digte i bogform i 1926 (Titanic (digte)).

Succesen holdt ikke, da hans "umådeholdne verbositet ledte hans talent ind i tom retorik og forloren patos med henrykte bekendelser og hyldestdigte" (Torben Brostrøm). Olaf Gynt nåede at skrive 44 bøger og 10.000 digte. I en periode agiterede han for afholdsbevægelsen og hyldede Lars Larsen-Ledet som medkæmper, hvilket dog ikke hindrede ham i også at prise Rindby Badehotel i et stort annoncedigt, hvori der forekom en linje om vin fra en ”vellagret kælder” . Før afholdstiden var han en kendt skikkelse i det københavnske bohème-miljø i Minefeltet. Samtiden - og Gynt selv - antog, at figuren Hakon Brand i Hans Scherfigs roman Den døde Mand var modelleret over Olaf Gynt.

Han modtog Carl Møllers Legat i 1938.

Han er begravet på Solbjerg Parkkirkegård.

Noter

Eksterne henvisninger 
 
 Olaf Gynt på Dansk Forfatterleksikon

Digtere fra Danmark
Dansksprogede forfattere fra Danmark
Carl Møllers Legat

Carl Møllers Legat er et dansk legat som også kendes under navnet Carl Møllers Humoristlegat. Legatet blev stiftet efter en testamentarisk gave på 20.000 kr. fra forfatteren Carl Emanuel Møller (1844-1898). Legatet blev i mange år uddelt årligt "til en fortrinsvis humoristisk forfatter under 30 år". Nu uddeles legatet hvert andet år.

Blandt modtagerne kan nævnes:

Johannes V. Jensen (1902)
Albert Dam (1910)
Hans Hartvig Seedorff Pedersen (1918)
Aksel Sandemose (1922)
Knud Sønderby (1934)
Martin A. Hansen (1936)
Tove Ditlevsen (1942)
Willy Breinholst (1948)
Erik Knudsen (1950)
Frank Jæger (1951)
Benny Andersen (1965)
Asger Schnack (1979) 

Legater fra Danmark
Bettino Craxi

Benedetto Craxi, bedre kendt som Bettino (24. februar 1934 i Milano i Italien – 19. januar 2000 i Hammamet i Tunesien) var en italiensk politiker som repræsenterede Det italienske Socialistparti. Han var ministerpræsident to gange, fra 4. august 1983 til 1. august 1986 og igen fra 1. august 1986 til 17. april 1987. Med en højde på 1,92 meter (6 fod 3 inches) kaldtes han for il Cinghialone (det store vildsvin). Da han blev dømt for korruption, flygtede han til Tunesien, den 5. maj 1994. Seks år senere døde han i Hammamet.

Eksterne henvisninger 

Italiens premierministre
Italienere i 1900-tallet